WAHYU SRI CEMANI KI ANOM SURATA Kaserat Dening: Puthut Santoso Nugroho, S.Sn. 1.JEJER NGASTINA Prabu Duryudana kaadhep Patih Sengkuni, Pandhita Durna. Rembug: Prabu Duryudana menggalihake wewelak kang tumanduk ing Negara Ngastina. Pandhita matur menawa bubar nampa wangsit negara Ngastina bisa waluya jati lamunta bisa mboyong nalendra Dwarawati Prabu Kresna. Prabu Duryudana sigra ngutus ingkang raka Adhipati karna kinen budhal tumuju ing Negara Dwarawati saperlu mboyong Prabu Kresna. Adhipati Karna nyuwun pamit budhal badhe ngestokake dhawuh. 2.KEDHATON. Prabu Duryudana kapapag ingkang garwa Dewi Banowati. Rembug: Prabu Duryudana nyaritaake menawa bakal nggayuh mboyong Bathara
Kresna kanggo srana tentreming praja Ngastina. Prabu Duryudana bakal pamit semedi munggah ing sanggar palanggatan. 3.PASEBAN NJABA Patih Sengkuni ngawe sanggya para Kurawa. Rembug: Patih Sengkuni dhawuh sanggya para Kurawa nderek tindake Adhipati Karna tumuju ing Negara Dwarawati saperlu mboyong Prabu Kresna. 4.JEJER NEGARA DWARAWATI Prabu Kresna kaadhep Patih Udawa, Raden Samba, Raden Setiyaki nampa sowane Raden Antareja lan Raden Gathutkaca. Rembug: Wigatine sowan Raden Antareja lan raden Gathutkaca kautus Prabu Puntadewa supaya mboyong Prabu Kresna saperlu ngusadani pagebluk kang tumanduk ing Negara Ngamarta. Prabu Kresna paring wangsulan menawa lagi sungkawa ibarate kurungan kelangan peksine, kepeksa durung bisa tedhak ing Negara Ngamarta. Katungka praptane Adipati lan Patih Sengkuni. Wigatine sowan Raden kautus Prabu Karna Puntadewa supaya mboyong Prabu Kresna Adipati Karna lan Patih Sengkuni saperlu ngusadani pagebluk kang tumanduk ing Negara Ngastina. Prabu Kresna ora saguh merga lagi nandhang sungkawa. Adipati Karna tetep puguh kudu mboyong Prabu Kresna. Raden Antareja ora trima marang lekase Adipati Karna. Rengkesing rembug dadi pasulayan lan peperangan. 5. PERANG Raden Antareja tandhing lawan Bambang Swatama. Ringkesing paperangan Korawa padha kalah. Mulat Korawa kalah Adipati Karna lumawan Gathutkaca. Durung ana kang kalah lan kang menang katungka praptane Prabu Kresna nyidhem kang samya bandayuda. Wigatine mrepegi Prabu Kresna dhawuh sapa kang bisa ngaturake Wahyu Sri Cemani ya iku kang kena mboyong Sang Prabu. Adipati Karna
lan Patih Sengkuni sigra nyuwun pamit budhal bali ing Negara Ngastina. Prabu Kresna dhawuh supaya Raden Gathutkaca sowan ana ing Kasatrian Madukara nyuwun pitulung marang Raden Janaka hangupadi Wahyu Sri Cemani. Raden Gathutkaca nyuwun pamit budhal ing Kasatrian Madukara, dene Raden Antareja nyranti ana ing Negara Dwarawati. 6.ADEGAN ANA NJABA NEGARA DWARAWATI Adipati Karan kaadhep Pandhita Durna, Patih Sengkuni, saha Bambang Swatama. Rembug: Adipati Karna nerangake menawa kena mboyong Prabu Kresna yaiku kang bisa mujudake wahyu Sri Cemani. Pandhita Durna sigra ngraga sukma bakal ngupaya wahyu Sri Cemani. Adipati Karna lan Patih Sengkuni kundur ana ing Negara Ngastina nedya palapuran Prabu Duryudana. 7.JEJER KASATRIAN MADUKARA Raden Janaka kaadhep dening kang garwa Dewi Wara Sembadra lan Dewi Wara Srikandhi saha punakawan nampa sowane Raden Gathutkaca. Rembug: Wigatine sowan Raden Gathutkaca ngaturake pamundhute Prabu Kresna ngupadi wahyu Sri Cemani kanggo sarana mboyong Prabu Kresna. Raden Janaka nedya nyuwun pamit lawan para Garwa bakal ngupadi wahyu Sri Cemani. Raden Gathutkaca kadhawuhan sowan ing Negara Ngamarta saperlu mamitake menawa lan ngaturi Raden Raden Janaka sawetara durung bisa sowan, Werkudara saperlu ngewangi ngupaya wahyu. 8.PERANG Radean Janaka kapapag braising Wadya Talanggantungan Prabu Godha Yitma (Cakil). Rembug: Ditya Kala Lintring maya ngalang-alangi lakuning raden Janaka, sulayaning rembug dadi perang. Ringkesing paperangan
cakil mati dening Raden Janaka. Kyai Semar matur supaya Raden Janaka ngraga sukma ngupaya wahyu Sri Cemani munggah ana Kayangan Alang-alang kumitir. 9.KAYANGAN ALANG-ALANG KUMITIR. Ywang Wenang nampi sowane Ywang Wisnu. Rembug: Wigatine sowan Ywang Wisnu nyuwun werdine sipat kalih dasa. Ywang Wenang nerangake sipat sepuluh kuwi wis sumandhang ing huruf jawa kang cacah 20..Sawusnya nampa wejangan Ywang Wisnu kadhawuhan bali ing ngarcapada lan bali kanthi memba kanthi sawijining peksi kang sarwa kancana, sapa kang bisa mboyong bakal nemoni jaman kencana lan kaparingan tenger Wahyu Sri Cemani. Ywang Wisnu kadhuwuhan sumene dhisik, katungka praptane Raden Janaka. Wigatine sowan Raden Janaka lan Ywang Ismaya nyuwun wahyu Sri Cemani. Ywang Wenang maringake wahyu Sri Cemani kang wujude peksi kancana. Raden Janaka nyuwun pamit budhal tedhak ing Ngarcapada. 10. PERANG Raden Janaka kapapag sukma nglembara. Rembug: Sukma Nglembara bakal njaluk Wahyu Sri Cemani. Sulayaning rembug dadi pancakara. Durung rampung anggone pancakara katrambul Prabu Gudha Yitma kang uga bakal ngupaya wahyu Sri Cemani. Prabu Godha Yitma mbujung wahyu Sri cemani. Ywang Ismaya muja sona. Sukma nglembara nggawa bali sona. Dene Prabu Godha Yitma bali nggawa Celeng pujan. Sukma Raden Janaka lan Ywang Ismaya manjing ragane sowing-sowang. Raden Janaka nedya sowan ing Dwarawati ngaturake wahyu Sri Cemani marang Prabu Kresna.
Sukma nglembara wus bali ing ragane Pandhita Durna, nedya tumuju ing Negara Dwarawati. 11. NEGARA DWARAWATI Prabu Kresna wus namapa sowane Raden Janaka. Rembug: Wigatie sowan raden Janaka ngaturake wahyu Sri Cemani. Prabu Kresna nampa lan saguh kaboyong ing Negara Ngamarta. Katungka praptane Pandhita Durna kang nggawa segawon, dening prabu Kresna ora ditampa. Sulayaning rembug dadi paperangan. Prabu Godha Yitma uga rumangsa kapusan nedya ngamuk dhateng Dwarawati. Dening Anoman prabu Godha Yitma bisa mundur. TANCEP KAYON